钦定古今图书集成/理学汇编/文学典/第070卷 > 赵师民
## 钦定古今图书集成/理学汇编/文学典/第070卷 > 赵师民

按《山东通志》：“师民字周翰，临淄人。九岁能属文。举进
士，领诸城主簿。学问精博，孙奭自以为不及。除齐州
推官，王尧臣、庞籍荐为国子监直讲，加崇政殿说书。
会赵元昊反，罢进讲。师民上书陈五十事，因献《劝讲
箴》。迁天章阁侍讲，累请补郡，出知耀州，三迁刑部郎
中。有集三十卷。子彦若，试中书舍人。”